b'\n_START_ARTICLE_\nF\xc3\xbchrerprinzip\n_START_PARAGRAPH_\nF\xc3\xbchrerprinzip ([\'fy\xcb\x90\xca\x80\xc9\x90p\xca\x80\xc9\xaan\'\xca\xa6i\xcb\x90p]) \xc3\xa9s un terme  alemany tradu\xc3\xafble com principi d\'autoritat, principi del cap o principi de supremacia del cap, "cabdillisme", "obedi\xc3\xa8ncia absoluta". _NEWLINE_Es refereix a un sistema jer\xc3\xa0rquic de l\xc3\xadders (similar al sistema militar) que tenen una absoluta responsabilitat en l\'\xc3\xa0rea de la seva compet\xc3\xa8ncia i que han de respondre nom\xc3\xa9s a una autoritat superior pretenent obedi\xc3\xa8ncia absoluta dels seus subalterns. El F\xc3\xbchrerprinzip va ser un concepte pol\xc3\xadtic i  propagand\xc3\xadstic del Nacionalsocialisme alemany.\n_START_SECTION_\nLa ideologia\n_START_PARAGRAPH_\nEl F\xc3\xbchrerprinzip no va ser inventada pels nacionalsocialistes. Hermann Graf Keyserling, un fil\xc3\xb2sof alemany, va ser el primer a utilitzar el terme "F\xc3\xbchrerprinzip". Un dels punts centrals de Keyserling era que alguns dels individus neixen per governar en base al darwinisme social._NEWLINE_La ideologia del F\xc3\xbchrerprinzip veu cada organitzaci\xc3\xb3 com una jerarquia de l\xc3\xadders, on cada l\xc3\xadder (F\xc3\xbchrer, en alemany) t\xc3\xa9 absoluta  responsabilitat en la seva pr\xc3\xb2pia \xc3\xa0rea, exigeix obedi\xc3\xa8ncia absoluta als seus subordinats i respon nom\xc3\xa9s als seus superiors. Aquesta obedi\xc3\xa8ncia requerida est\xc3\xa0 incl\xc3\xbas per sobre els interessos del b\xc3\xa9 i del mal. El l\xc3\xadder suprem, Adolf Hitler, ha de contestar tan sols davant D\xc3\xa9u i el poble alemany. Giorgio Agamben ha argumentat que el mateix Hitler veia a si mateix com una encarnaci\xc3\xb3 d\'auctoritas, com a llei viva, combinant de manera efica\xc3\xa7 en la seva persona els  diferents poders de l\'estat: el poder executiu, el poder judicial i el poder legislatiu. Despr\xc3\xa9s de la campanya en contra del suposat  cop d\'estat de R\xc3\xb6hm, Hitler va declarar: "en aquesta hora, jo s\xc3\xb3c el responsable del dest\xc3\xad de la naci\xc3\xb3 alemanya i per tant el jutge suprem del poble alemany"_NEWLINE_El F\xc3\xbchrerprinzip paral\xc2\xb7lel a la funcionalitat de les organitzacions militars, que utilitzaven una estructura d\'autoritat similar les de l\'actualitat, encara que avui en dia en els pa\xc3\xafsos democr\xc3\xa0tics els militars es regeixen pels codis de conducta establerts. La justificaci\xc3\xb3 per a l\'\xc3\xbas civil de la  F\xc3\xbchrerprinzip va ser que l\'obedi\xc3\xa8ncia cega als superiors produeix l\'ordre i la prosperitat, objectius els quals els que es consideren "dignes" comparteixen._NEWLINE_La imposici\xc3\xb3 del F\xc3\xbchrerprinzip a la vida civil va comen\xc3\xa7ar amb el Putsch de Munic, Hitler va utilitzar el judici per a promocionar la seva pr\xc3\xb2pia imatge,  al\xc2\xb7legant que ell havia estat l\'\xc3\xbanic responsable, inspirant aix\xc3\xad el t\xc3\xadtol de F\xc3\xbchrer (l\xc3\xadder)_NEWLINE_Primer, aquest principi de F\xc3\xbchrerprinzip es va convertir en la llei del  Partit Nacional Socialista Alemany dels Treballadors i de la  SS. Despr\xc3\xa9s va ser transferit a la totalitat de la societat alemanya. Alcaldes designats substitu\xc3\xafren els governs locals elegits. Les escoles van perdre els consells electes de pares i les juntes d\'assessorament de les facultats, van posar tota l\'autoritat en mans del director Els nazis van suprimir les associacions i sindicats amb l\xc3\xadders electes, substituint-los per associacions obligat\xc3\xb2ries amb l\xc3\xadders designats. Les autoritats van permetre a les empreses privades mantenir la seva organitzaci\xc3\xb3 interna, per\xc3\xb2 van imposar el canvi de nom substituint el concepte jerarquia pel terme F\xc3\xbchrerprinzip. Aix\xc3\xad mateix, l\'autoritat dels delegats sindicals va ser acuradament circumscrita a la f\xc3\xa0brica per tal d\'evitar la conflictes amb el l\xc3\xadder de la planta._NEWLINE_A la pr\xc3\xa0ctica, la selecci\xc3\xb3 de candidats inadequats va conduir sovint a micromanagement i amb freq\xc3\xbc\xc3\xa8ncia a una incapacitat per formular una pol\xc3\xadtica coherent. Albert Speer va observar que molts oficials nazis temien la presa de decisions en abs\xc3\xa8ncia de Hitler. Per aix\xc3\xb2 les ordres van passar a transmetre\'s per via oral en lloc de fer-ho per escrit. Alguns els l\xc3\xadders amb iniciativa que no s\'atenien als reglaments per\xc3\xb2 que tenien suficients contactes a les altes esferes de poder rebien elogis i promoci\xc3\xb3 en lloc de c\xc3\xa0stig.'